National Broadband Plan

USA

[www.broadband.gov](http://www.broadband.gov)

<http://download.broadband.gov/plan/national-broadband-plan.pdf>

**Descripció**

El passat 16 de març del 2010, la Federal Communications Commission nord-americana (FCC) ha entregat al Congrés el National Broadband Plan (NBP), que detalla propostes i accions per connectar els Consumidors i l’Economia nord-americans amb les xarxes del segle XXI.

El National Broadband Plan es un full de ruta per impulsar el creixement econòmic, la inversió, la creació de llocs de treball, l’educació dels nens, la protecció dels ciutadans i el compromís amb la democràcia.

El Pla s’ha realitzat entre febrer del 2009 i març del 2010, i s’ha recullit informació en 36 actes públics (workshops), i en debats on-line amb 131 blogposts i 335.000 seguidors en twitter.

Els Objectius a llarg termini son:

* Connectar 100 milions de domicilis amb “affordable” 100 Mbps
* Accés assequible (“affordable”) a totes les comunitats amb 1 Gbps a les institucions bàsiques (“anchor”) de la comunitat, tal que escoles, hospitals i seus militars.
* Posar a disposició 500 MHz de nou espectre en bandes llicenciades i no llicenciades.
* Incrementar la penetració d’Internet del 65 al 90%, i aconseguir que tots els nens siguin “digitally literates” al finalitzar l’escola ( high school)
* Portar ample de banda assequible a les comunitats rurals i població vulnerable, dedicant l’existent Fons pel Servei Universal a les noves infraestructures digitals.
* Promoure la competència dins de l’ecosistema de proveïdors de banda ampla, incrementant la transparència, eliminant barreres d’entrada, i fent un seguiment estricte de preus, velocitats i disponibilitat.
* Millorar la seguretat pública creant una xarxa nacional, sense fils (wireless) i interoperable de seguretat pública.

El pla declara la banda ampla com el gran repte en infraestructura del segle XXI, i diu que, com la electricitat, fa 100 anys, es el fonament pel creixement econòmic, la creació de llocs de treball, la competitivitat global i una millor manera de viure.

El Pla identifica quatre maneres en les que el Govern pot influenciar l’ecosistema de banda ampla:

* Dissenyar polítiques per assegurar una competència robusta i, com a resultat, maximitzar el benestar del consumidor, la innovació i la inversió.
* Assegurar la eficient assignació i gestió dels recursos que el Govern controla o influencia, tal que espectre, torres, o drets de pas.
* Reformar els mecanismes del servei universal per suportar el desplegament de xarxes de banda ampla en zones d’elevat cost de desplegament i per sectors de la població amb baixos ingressos.
* Reformar lleis, polítiques, normes i incentius per maximitzar els beneficis de la banda ampla a l’Educació pública, la Salud pública i l’Administració pública.

El Pla detalla un conjunt de recomanacions relatives a diferents àmbits.

Part I

Relatives a Competència e Innovació, 20 recomanacions

Relatives a l’Espectre, 17 recomanacions, i 5 concrecions per a la recomanació 5.8, d’alliberar 500 MHz d’espectre.

Relatives a Infraestructures, 10 recomanacions

Relatives a R + D, 7 recomanacions

Part II

Relatives a Disponibilitat, 22 recomanacions

Relatives a Adopció i Utilització, 14 recomanacions

Part III,

Relatives a Salud Pública, 11 recomanacions

Relatives a Educació, 24 recomanacions

Relatives a Energia i Medi Ambient, 12 recomanacions

Relatives a Oportunitats econòmiques per PiME, 10 recomanacions

Relatives a Administració Pública, 21 recomanacions

Relatives a Compromís civil ciutadà, 14 recomanacions

Relatives a Seguretat Pública i emergències, 17 recomanacions

I finalment, 3 recomanacions relatives a la pròpia implantació i seguiment del Pla

Aproximadament la meitat de les recomanacions estan dirigides a la pròpia FCC (alliberar espectre, anàlisis de mercat, transparència,...), i l’altre meitat a les institucions de Govern, federals, estatals i locals, demanant també l’ implicació del sector privat i de les organitzacions no governamentals.

La gran majoria de les recomanacions no requereixen finançament governamental, si no que procuren millores en la eficiència, simplificació dels processos i encoratjar les iniciatives privades.

El Pla no està enfocat a la inversió pública en infraestructura, si no a facilitar la inversió dels agents privats.

Els principals elements de cost del Pla son:

* La xarxa wireless de seguretat pública
* Els desplegaments en àrees deficientment servides
* I els esforços d’adopció per superar el gap digital

Els mecanismes financers a utilitzar son principalment:

* El nou Fons “Connect America Fund”, actualització de l’existent Universal Service Fund”,
* I un nou Fons “Mobility Fund”, per desplegament 3G en zones determinades.

El principal element d’ingrés econòmic del Pla és l’alliberament de 500 MHz d’espectre, dels quals 300 MHz en les bandes entre 225 i 3700 MHz, per us comercial en mobilitat en els propers 5 anys, distribuïts en principi així:

* 20 MHZ en la banda WCS( Wireless Commnications Services) , als 2.3 GHz,
* 10 MHz en el bloc D de la banda dels 700 MHz
* 60 MHz en les bandesAWS-2 i AWS-3 (Advanced Wireless Services), als 2 GHz.
* 90 MHz en les bandes L, S i Big Leo de MSS (Mobile Satellite Spectrum), als 1.6 GHz, 2 GHz i 2.4 GHz.
* 120 MHz a la banda alta d’UHF de broadcast de TV, als 700 MHz

Donada la previsió d’alliberar 500 MHz d’espectre, el que significa uns ingressos importants, la FCC preveu que el “compte de resultats” del Pla pot ser neutre o fins i tot positiu.

**Valoració**

El Pla identifica la banda ampla com el repte necessari pel desenvolupament econòmic i social en el segle XXI.

Les directrius del Pla son:

* Facilitar i simplificar els processos legals i de drets de pas.
* Demanda pública avançada en sectors clau com Salud i Educació.
* Estimular l’ inversió amb una xarxa específica per seguretat nacional
* Evitar el gap digital, tant territorial com social.

La clau de volta del Pla és l’alliberament d’espectre, amb el doble objectiu de procurar més serveis i obtenir ingressos econòmics, el que fa que el Pla pugui, hipotèticament, tenir resultat econòmic positiu.

A diferència dels plans europeus, que estan més enfocats a l’estímul de la demanda privada, i dels plans asiàtics que estàn enfocats a la construcció d’infraestructures, però els governs son més “dirigistes” amb les empreses, el pla americà està enfocat a posar l’entorn necessari per estimular l’ inversió privada.

Rpl

15 abril 2010